Festivalul de Teatru "Ștefan Iordache", de la Caracal, se desfășoară în perioada 6-11 octombrie. Ediție dedicată lui Emil Boroghină.
Festivalul de Teatru "Ștefan Iordache", de la Caracal, se desfășoară în perioada 6-11 octombrie. Ediția dedicată lui Emil Boroghină, Festivalul de Teatru “Ştefan Iordache" a ajuns la cea de-a zecea ediţie. Spectacolele încep la ora 19:00 și au loc la Teatrul de Vară al Municipiului Caracal.
La vremuri de mare cumpănă pentru cultură și pentru societate, în ansamblu, sub semnul pandemiei, Festivalul de la Caracal își continuă drumul către publicul fidel. Anul acesta, festivalul îi este dedicat actorului Emil Boroghină, Societar de Onoare al Teatrul Național Marin Sorescu din Craiova.Evenimentul va avea loc în perioada 6-11 octombrie, fiind un demers cultural împotriva derivei morale, început acum 15 ani de Mișcarea de Rezistență. Este, de altfel, cea mai importantă manifestare culturală de peste an din Caracal.Spectacolele încep de la ora 19:00 și se desfășoară la Teatrul de Vară al Municipiului CaracalPentru această bucurie a spiritului care le-a fost dăruită şi-au dat mâna întru organizare Consiliul Judeţean Olt, Primăria Municipiului Caracal, Consiliul Local al Municipiului Caracal, Mișcarea de Rezistență şi Asociaţia ON AIR împreună cu partenerii lor consacrați – Aqua Carpatica, Domeniile Sâmburești.Și ediția din acest an o are ca director artistic, ca de fiecare dată, pe Marina Constantinescu, critic de teatru şi film şi jurnalistă de televiziune.Multumiri speciale echipei Stage Expert, partenerii evenimentelor Asociației de 15 ani.PROGRAMUL FESTIVALULUIMarți, 6 octombrie, ora 19:00 – Recital Emil Boroghină – Recitându-l pe Eminescu… La steaua care-a răsăritMiercuri, 7 octombrie, ora 19:00 – Pe o pânză de păianjen de Alexandru Popa, regia Vlad Zamfirescu. Distribuţia: Medeea Marinescu, Vlad Zamfirescu, Mirela Oprişor, Andi Vasluianu, Diana Roman.Joi, 8 octombrie, ora 19:00 – Nu sunt eu – Maia Morgenstern, O biografie, direcția de scenă Victor Ioan Frunză, scenografia Adriana Grand, Teatrul Dramaturgilor Români. Distribuţia: Maia Morgenstern Vineri, 9 octombrie, ora 19:00 – Iona de Marin Sorescu, coordonare scenică Victor Ioan Frunză, Teatrul Dramaturgilor Români. Distribuţia: Lari Giorgescu, Adrian Nour, Lucian Maxim.Sâmbătă, 10 octombrie, ora 19:00 – Cine are nevoie de teatru? de Diana Mihailopol, Teatrul Dramaturgilor Români. Distribuţia: Rodica Mandache, Marius Bodochi, Marina Fluerașu, Cristina Elena Moldovan.Duminică, 11 octombrie, ora 19:00 – Copilul lui Noe după Eric Emmanuel Schmitt, în românește de Chris Simion-Mercurian, dramaturgia și regia Chris Simion-Mercurian, Teatrul Metropolis. Distribuţia: Marius Manole, Vlad Logigan, Alexandru Sinca, Carla Maria Teaha, Marian Râlea, Maia Morgenstern.